Source: https://www.tax-fin-lex.si/Zbirke/SodnaPraksaList?nodeId=456b76f1-39a9-457d-b91a-69aee0ed6921
Timestamp: 2019-06-26 00:08:26+00:00

Document:
Sodba VI Ips 8/96
VS14089
CZ (1977) člen 253, 253/1, 254, 254/1, 262, 262/2, 263, 270. ZUP (1986) člen 49, 249, 249/1-1, 250, 250/2.
zahteva za varstvo zakonitosti - naknadni obračun carine - carinska osnova
Špediter je deklarant, če je v imenu uvoznika vložil deklaracijo, in s tem odgovoren za pravilnost opravljenih dejanj oziroma opustitev dejanj, ki jih je bilo treba opraviti.
Sklep IX Ips 86/2001
VS21242
ZKP člen 417.
izredna omilitev kazni
Posebne zahteve obsojenčeve hčerke v zvezi z njenim prezgodnjim rojstvom, dokazanim z medicinsko dokumentacijo, ki narekujejo posebno skrb in nego, sodišču niso bile znane. Gre za okoliščino, ki bi očitno vplivala na nižjo odmero kazni obsojencu.
Sodba II Ips 180/2001
VS06276
ZPP člen 285, 303, 304, 339, 339/2.
bistvena kršitev določb pravdnega postopka - materialno procesno vodstvo - vzdrževanje reda na glavni obravnavi
Po ZPP je procesno vodstvo naloženo sodišču. Po 298. členu ZPP predsednik senata oz. sodnik vodi glavno obravnavo, izprašuje stranke, daje besedo strankam in njihovim pooblaščencem ter skrbi za to, da se sporni predmet vsestransko razišče. Po 303. členu ZPP je njegova dolžnost tudi, da skrbi za red v sodni dvorani in dostojanstvo sodišča. Iz zapisnikov z glavnih obravnav izhaja, da je sodišče prve stopnje ta določila izvajalo in je na glavni obravnavi dne 21.10.1999 moralo opozoriti tožnika, ki je izjavljal, da priče lažejo, naj ne moti dela sodišča, kasneje pa ga je moralo zaradi tega, ker je "skakal v besedo" in še vedno motil delo sodišča, opozoriti na zakonska določila o denarni kazni in o odstranitvi iz razpravne dvorane. Tako ravnanje sodišča do tožnika, ki se je neprimerno vedel, ni kršitev postopka, marveč je zakonito, saj je predvideno v 304. členu ZPP. Da tožnik ne spoštuje sodišča, pa izhaja že iz neutemeljenih revizijskih očitkov, češ da zmaga tisti, ki ima več denarja in laže.
Sklep II Ips 113/2001
VS06295
ZPP člen 254, 254/2, 254/3, 339, 339/1, 360, 360/1.
relativna bistvena kršitev postopka na prvi in drugi stopnji - pravilnost in zakonitost sodbe - izpodbijanje izvedenskega mnenja
Sodišče prve stopnje ni odgovorilo na obrazložen ugovor tožene stranke proti izvedenskemu mnenju. S takim ravnanjem je toženi stranki onemogočilo izpodbijanje izvedenskega mnenja in tudi samo kršilo 2. in 3. odstavek 254. člena ZPP, kar je lahko vplivalo na pravilnost in zakonitost njegove sodbe.
Sodba I Up 200/99
STANOVANJSKO PRAVO - UPRAVNI SPOR
VS14069
ZUN člen 62, 62/1.SZ člen 12, 13.
dovolitev priglašenih del - izkazanost pravice razpolaganja
Pravica razpolaganja z nepremičnino, zaradi gradnje v skupnih prostorih večstanovanjske hiše, ni izkazana, če ima investitor le soglasje dveh (od več) solastnikov, od katerih je eden celo vložil pritožbo zoper odločbo upravnega organa prve stopnje. Sprememba solastninskih deležev na skupnih prostorih je možna le v skladu z določbami Stanovanjskega zakona.
Sklep II Ips 189/2001
VS06255
ZPP člen 213, 245, 254, 287, 339, 339/1.ZOR člen 919.URS člen 22.
dokazi in izvajanje dokazov - izvedenci - bistvena kršitev določb pravdnega postopka - zakonitost in pravilnost sodbe - zavarovanje - plačilo zavarovalnine - obvestilo zavarovalnici o stopnji invalidnosti
Po pritožbi tožene stranke tudi sodišče druge stopnje ni ugodilo njenemu predlogu, naj se v postopku imenuje strokovna institucija, zaradi česar pravila o dokazovanju z izvedenci v postopku niso bila pravilno uporabljena, to pa je lahko vplivalo na zakonitost in pravilnost sodbe (prvi odstavek 339. člena ZPP). Ko bo sodišče prve stopnje ponovno odločalo v zadevi, naj postavi novega izvedenca in ko bo zanesljivo ugotovilo, kolikšen odstotek trajne invalidnosti je posledica tožnikove poškodbe v prometni nesreči, naj pravilno uporabi določbo 919. člena Zakona o obligacijskih razmerjih (ZOR, Ur. l. SFRJ, št. 29/78 do 57/89). Vrhovno sodišče je v zadevi II Ips 496/97 že pojasnilo, da je treba šteti, da je zavarovalnica dobila obvestilo najkasneje tedaj, ko je prejela mnenje sodnega izvedenca o tožnikovi invalidnosti po ustreznih tabelah zavarovalnice in je to mnenje potrjevalo obstoj invalidnosti najmanj v mejah tožbenega zahtevka, s katerim je tožnik kasneje v pravdi uspel (objavljeno v Zbirki odločb civilnega oddelka Vrhovnega sodišča Republike Slovenije 1998, Gospodarski Vestnik, Ljubljana, 1999, str. 36).
Sklep II Ips 199/2001
VS06309
ZIZ člen 32, 32/1, 55, 55/1-7, 102, 102/1-1.
zahteva za varstvo zakonitosti - izvršba za izterjavo denarne terjatve - omejitve izvršbe - nepriviligirana terjatev - zajamčena plača
Sodišče ne sme dovoliti izvršbe za poplačilo denarne terjatve iz dolžnikove plače preko zneska v višini zajamčene plače.
Sodba I Up 647/99
VS14085
Zakon o državljanstvu FLRJ člen 35, 35/1.
Navedbe o priposestvovanju domovinske pravice po Zakonu z dne 5. decembra 1896, s katerim se spreminjajo določila Zakona o domovinstvu z dne 3. decembra 1863, je potrebno izkazati.
Sodba II Ips 160/2001
VS06273
ZVGLD člen 71, 71/1, 71/4, 71/5.ZOR člen 154, 154/1.
odgovornost cestnega podjetja - odgovornost lovske organizacije - krivdna odgovornost - stečina - postavitev prometnega znaka - trčenje vozila in divjadi na cesti
Razlogi za zavrnitev tožbenega zahtevka proti Cestnemu podjetju - prvotoženi stranki, so glede na trditveno podlago tožbe narekovali zavrnitev tožbenega zahtevka proti Lovski organizaciji - drugotoženi stranki. Ta ni bila dolžna dati pobude za postavitev opozorilnega prometnega znaka, ker na tem mestu ni šlo za pogosto prehajanje divjadi čez cesto. Za posamičen prehod divjadi in v zvezi z njim nastalo škodo pa ni odškodninsko odgovorna, saj ne gre za objektivno odgovornost.
Sodba II Ips 159/2001
VS06352
povrnitev negmotne škode - višina denarne odškodnine - telesne bolečine - strah - duševne bolečine zaradi skaženosti - duševne bolečine zaradi zmanjšane življenjske aktivnosti
Sklep II Ips 37/2001
VS06262
ZPP člen 45, 180, 367, 367/2, 377, 498, 498/1, 499.
dovoljenost revizije - sprememba vrednosti spornega predmeta - prehodne in končne določbe ZPP 1999
Novi ZPP, ki je zvišal vrednostno mejo za dovoljenost revizije od prejšnjih 80.000,00 SIT na 1.000.000,00 SIT, bi v predhodnih določbah lahko uzakonil pravila za zagotavljanje pravice do revizije, a tega ni storil. V zvezi s pravico do naknadne spremembe vrednosti spornega predmeta zaradi zagotovitve pravice do revizije, ni določena nobena izjema, pri čemer je ZPP glede zagotovitve pravice do revizije pri nedenarnih zahtevkih docela jasen: vrednost spornega predmeta mora biti navedena v tožbi (45. in 180. člen ZPP).
Sodba I Up 44/2000
VS14076
ZDen člen 9, 9/1. Zakon o državljanstvu FLRJ člen 35, 35/1, 37, 37/1.
Za ugotovitveno odločbo o državljanstvu osebe, ki ni vpisana v evidenco o državljanstvu, zaradi izpolnjevanja pogoja po 1. odstavku 9. člena ZDen, je pomembna ugotovitev, da oseba ni bila vpisana v evidenco državljanov, ker ni bila državljanka predvojne Jugoslavije in zato po načelu kontinuitete, na podlagi določb ZDen, tudi ni postala državljanka LR Slovenije in ne jugoslovanska državljanka. Zmotna uporaba prava Kraljevine Jugoslavije pa ne more biti predmet presoje.
Sklep II Ips 216/2001
VS06261
dovoljenost revizije - vrednost spornega predmeta
Ker vrednost spornega predmeta ne presega zneska 1.000.000,00 SIT, revizija ni dovoljena.
Sklep II Ips 315/2001
VS06320
ZPP člen 196.ZD člen 145, 145/1.
zahteva za varstvo zakonitosti - sosporništvo - enotni sosporniki - učinki pravdnih dejanj sospornikov - načelo najugodnejšega dejanja
V primeru različnih pravdnih dejanj enotnih sospornikov velja načelo najugodnejšega dejanja. To je tisto dejanje, ki omogoči rešitev spora na enak način za vse sospornike. Na strani tožene stranke je pri koliziji pripoznave in prerekanja tožbenega zahtevka ugodnejše pravdno dejanje prerekanje, ker lahko pripelje do zavrnitve tožbenega zahtevka proti vsem tožencem. To pa pomeni, da je v tej pravdni zadevi prerekanje sedme toženke učinkovalo tudi na položaj ostalih toženih sodedičev, čeprav so pred tem pripoznali tožbeni zahtevek.
Sodba I Up 798/2000
VS14072
ZUP (1986) člen 292.
sklep o dovolitvi izvršbe - pritožba
V pritožbi zoper sklep o dovolitvi izvršbe s prisilitvijo tožnik ne more izpodbijati izvršilnega naslova, na podlagi katerega je bila dovoljena izvršba.
Sodba I Up 231/99
VS13985
CZ člen 7.
carinski predpisi - uvrščanje blaga v nomenklaturo carinske tarife
Uvrščanje blaga v nomenklaturo carinske tarife je v pristojnosti carinskih organov, ki v carinskem postopku uporabljajo carinske predpise.
Sodba I Up 324/2001
VS14129
ZDen člen 44, 44/3.
denacionalizacija kmetijskih zemljišč - vrednotenje kmetijskih zemljišč
Odlok o načinu določanja vrednosti kmetijskih zemljišč, gozdov in zemljišč, uporabljenih za gradnjo v postopku denacionalizacije, je edina podlaga za ugotavljanje vrednosti kmetijskih zemljišč in gozdov, tako tistih, ki so bila podržavljena, kot tistih, ki so bila dana kot nadomestna zemljišča.
Sklep I Up 1123/99
VS14008
ZPP člen 365, 365-3.
odmera sodne takse - taksa za opomin
V Zakonu o sodnih taksah ni pravne podlage za odmero sodne takse za opomin v primeru odmere sodne takse za sodno odločitev.
Sodba I Up 468/99
VS14590
ZDavP člen 15, 39. Opomba št. 1 k tar.št. 5 Tarife prometnega davka. ZPD člen 2.
prometni davek - cenitev davčne osnove
Če so poslovne knjige ali evidence, ki jih je davčni zavezanec dolžan voditi, vsebinsko napačne ali kažejo takšne pomanjkljivosti, ki opravičujejo sum glede njihove vsebinske pomanjkljivosti, se davčna osnova davčnega zavezanca ugotavlja s cenitvijo.
Sodba I Up 137/2001
VS13978
ZISDU člen 82, 134, 139. Slovenski računovodski standardi (SRS) 17 in 18. Metodologija za izračun čiste vrednosti sredstev investicijskega sklada in vrednosti enote premoženja vzajemnega sklada.
davek od dobička pravnih oseb - davčna osnova - izredni odhodki - popravki vrednosti dolgoročnih naložb - provizija pooblaščene družbe za upravljanje
Pri izračunu provizije pooblaščene družbe za upravljanje v delnicah PID je potrebno upoštevati število delnic z upoštevanjem sorazmernega števila dni od dneva vpisa nove emisije delnic v sodni register do konca poslovnega leta. Metodologija je normativni akt za izračun knjigovodske vrednosti delnic pri družbi za upravljanje. Če je obveznost plačila zakonitih zamudnih obresti nastopila z zapadlostjo obveznosti v letu 1995 in 1996, to niso izredni odhodki v letu 1997.

References: ZKP 
 sodišče 

Sodišče 
 sodišče 
 sodišče 
 sodišče 

Sodišče